Avon (Warwickshire)

Avon er en elv som renner gjennom eller er grenseelv til Gloucestershire, Leicestershire, Northamptonshire, Warwickshire, Worcestershire i Midlands i England. Den er også kjent som Upper Avon, Warwickshire Avon (etter grevskapet den har hoveddelen av sitt løp i) eller Shakespeares Avon (fordi den renner gjennom Stratford-upon-Avon hvor Shakespeare ble født. Navnet er en anglifisering av det walisiske afon, som betyr «elv». Avon er 137 kilometer lang, med et nedbørfelt på .

 Elveløpet 
Avon har sitt utspring nær Naseby i Northamptonshire. De første kilometrene, fra Welford til Dow Bridge ved Watling Street, er den grenseelv mellom Northamptonshire og Leicestershire. Den har på denne strekningen blitt demmet opp i Stanford Reservoir. 

Elven renner så videre mer eller mindre i vest-sørvestlig retning, rett nord for Cotswold Edge og gjennom Vale of Evesham. Den passerer Welford, Rugby, Wolston, Leamington Spa, Warwick, Stratford-upon-Avon, Welford-on-Avon, Bidford-on-Avon, Evesham og Pershore. Avon renner så ut i Severn ved Tewkesbury. 

Bielvene til Avon inkluderer Leam, Stour, Dene, Arrow, Swift, Alne, Isonbourn, Sherbourne og Swilgate, samt en rekke mindre bekker. 

 Eksterne lenker 



Kategori:Elver i Gloucestershire
Kategori:Elver i Leicestershire
Kategori:Elver i Northamptonshire
Kategori:Elver i Warwickshire
Kategori:Elver i Worcestershire
Kategori:Severns vassdragsområde